‘GodgOdgoD’ op VS Kunstefees ‘nie gewone teater-ervaring’ | Netwerk24
‘Netbalstryde nie op papier gewen nie’
Kovsies se netbalspan weet hy het ’n teiken op sy rug wanneer vanjaar se Varsity-reeks Maandag begin, sê dié span se afrigter, Burta de Kock.
Tyd vir Munyai om krane oop te draai
Suid-Afrika se Clarence Munyai sal Saterdag ’n goeie aanduiding kry van hoe hy teen sy teenstanders gaan opweeg by die Wêreldkampioenskap wat oor net meer as ’n maand in Doha, Katar, gehou word.
Dié fluitspel is nóóit vervelig
Die topresultate op die fluitis Liesl Stoltz en pianis Albie van Schalkwyk se jongste album, Recital, bly seldsaam binne ons meer ernstige musiekbedryf, skryf Paul Boekkooi.
‘GodgOdgoD’ op VS Kunstefees ‘nie gewone teater-ervaring’
Deur Elretha Britz 04 Julie 2018 05:30
Die bekende regisseur Wolf Britz is ook ’n akteur in die produksie GodgOdgoD wat handel oor die skepping en die skoonheid van die natuur.
“Laat daar lig wees,” het God gesê en toe Hy sien die lig is goed, het Hy lig en donker van mekaar geskei. Hy het die lig dag genoem en die donker nag.
So begin die produksie GodgOdgoD. Eers met elemente van lig en donker, dan plante, dan diere en die res van die skeppingsproses.
Dit is een van die produksies wat waarskynlik besoekers aan die Vrystaat Kunstefees (7 tot 14 Julie in Bloemfontein) se voete onder hulle sal uitslaan. Party feesgangers mag die titel as anti-religieus vertolk, maar dit is die teendeel.
“Hierdie is nie ’n tradisionele teaterervaring nie. Jy gaan nie sit en iets word vir jou aangebied nie,” sê Ilana Cilliers, wat saam met Wolf Britz dié driedimensionele produksie regisseer.
“Die gehoor word deel van ’n produksie wat alle sintuie prikkel. Jy gaan in die ruimte rondbeweeg; jy sal visueel, ouditief en selfs deur reuke gestimuleer word; jy gaan omgewe word van die skoonheid van die natuur. Jy sal die skeppingsproses op ’n alternatiewe manier beskou.”
’n Lelie word byvoorbeeld gedissekteer en groot geprojekteer, eiers word oopgebreek, wêrelde geskep, religieuse stelsels, kunswerke en vorms beskou.
“Dit gaan die gehoor opnuut na die wêreld om ons laat kyk, hoe mooi dit is en hoe belangrik dit is dat ons dit bewaar. In die stuk is die teks nie die belangrikste element nie, dit word in ’n mate oorskadu deur die kunstige en wetenskaplike aanbieding.”
Die regisseurs sê dit is ’n vars uitbeelding soos nog nie voorheen gesien is nie. Hulle het daarvoor die boek God, God, God (2006) deur die Nederlandse skrywer Rob de Graaf as vertrekpunt gebruik.
Een van die akteurs is Charlton George wat tans as Virgil in die kykNET-dramareeks Sara se geheim te sien is. Benewens Tiisetso Mashifaneen Thembekile Komani is Britz en Cilliers ook in die rolverdeling.Net 40 gehoorlede word per vertoning toegelaat.
* 9 tot 14 Julie om 18:00 en 20:00, 70 minute, in Pacofs se kelderparkeerplek. R120 by Computicket.
Meer oor: Teater | Vrystaat Kunstefees
Skrywers vereer in ‘Hulde aan helde’
Meer as 40 buitelanders deel van Vrystaat Kunstefees
Ekstra vertoning van ‘3 Susters’ op Fees
Klagtes oor hoë koste om water in Bfn weer aan te skakel